Michael Bingham

Michael Bingham (født 1986) er en amerikansk sprinter, som konkurrerer for Storbritannia. Han spesialiserer seg på 400 meter. 

Hans far er britisk og hans mor er fra USA, og han er ett av fem søsken, som ble født i Sylva i USA. Foreldrene ble skilt, og faren forlot familien i USA og reiste tilbake til Nottingham. I 2008 søkte Bingham om å konkurrere for Storbritannia, dette ble innvilget i juni 2008.Athletics Weekly - Britain's newest import (16. mai 2008)

 Karriere 
På The McCallie School, der han gikk i USA, innehar han skolerekorden på 100 m, 200m, 300 m innendørs, 4 x 100 m, 4 x 200 m, 4 x 400 m, 110 m hekk og tikamp. Han gjorde det bra ved Atlantic Coast Conference i flere år, som er en konkurranse mellom ulike college. I 2005 kom han på tredjeplass i tikamp innendørs, og vant tikampen utendørs. Han kvalifiserte seg dermed til den nasjonale National Collegiate Athletic Association-mesterskapet. Her måtte han imidlertid trekke seg etter fire øvelser på grunn av skade. Året etter kom han på andreplass innendørs på 200 meter med tiden 21,15, fjerdeplass på 400 meter med tiden 47,55, og deltok på laget som vant 4 x 400 meter. 

I 2007 deltok han i NCAA-mesterskapet, og løp på 45,63 i semifinalen, som var ny personlig rekord. 

Samme år som han begynte å konkurrere for Storbritannia deltok han i Sommer-OL 2008 i Beijing. Her konkurrerte han på 4 x 400 meter stafett sammen Andrew Steele, Robert Tobin og Martyn Rooney. De endte på fjerdeplass. Under VM i friidrett 2009 kom han til finalen, og endte på syvendeplass, men på 4 x 400 meter stafett greide laget sølv. Denne gangen løp han sammen Conrad Williams, Robert Tobin og Martyn Rooney.

I 2010 deltok han i EM, og fikk her sølv på 400 meter, bak belgiske Kevin Borlée. Tiden ble 45,23. Det ble også sølv på 4 x 400 meter stafett. I finalen løp han sammen Conrad Williams, Robert Tobin og Martyn Rooney, det samme laget som vant sølv under VM året før. 

Ved VM i friidrett innendørs 2012 fikk det britiske laget sølv på 4 x 400 meter stafett, bak USA. Bingham løp her sammen Conrad Williams, Nigel Levine og Richard Buck. I 2013 vant det britiske laget gull på samme distanse ved EM i friidrett innendørs 2013 i Göteborg. Tiden deres ble 3.05,78. 

 Personlige rekorder 
Michael Binghams personlige rekorder, oppdatert 12. mai 2013:
ØvelseTidBaneDato200 m utendørs20,75 (-1,2 m/s)Atlanta i Georgia (USA)16. mai 2009400 m utendørs 44,74 Berlin19. august 2009Tikamp 7049 poeng Windsor i Canada30. juli 2005200 m innendørs 21,15 Blacksburg i Virginia (USA)25. februar 2006400 m innendørs 45,69 College Station, Texas14. mars 2009

 Referanser 

 Eksterne lenker 

  Prodil på The Power of 10
  Biografi

Kategori:Britiske sprintere
Kategori:Sprintere fra USA
Kategori:Olympiske bronsemedaljevinnere for Storbritannia
Kategori:Europamestere i friidrett for Storbritannia
Kategori:Europamestere i friidrett innendørs for Storbritannia
Kategori:Medaljevinnere under Sommer-OL 2008
Kategori:Deltakere for Storbritannia under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Storbritannia under EM i friidrett 2010
Kategori:Deltakere for Storbritannia under EM i friidrett 2014
Kategori:Personer fra Jackson County i Nord-Carolina
Kategori:Deltakere for Storbritannia under Stafett-VM i friidrett 2014